Mordet på Rohwedder var den perfekte forbrydelse.
Den måde, det blev udført på...
Og nu,
30 år senere, er det hele stadig ikke blevet opklaret.
Man skal selvsagt passe på ikke at lade sig gribe af beundring.
Det blev planlagt med morderisk og koldblodig præcision.
Visse detaljer passer ikke ind i,
at det blev planlagt på så iskold og professionel vis:
Placering, timing, flugtmuligheder.
Og derefter amatøragtige ting som at efterlade patronhylstre,
cigaretskod
og et håndklæde.
De fandt et hår på håndklædet, men de vidste ikke, hvad det var.
Ud fra det kan man godt konkludere, at det måske skulle være et vildspor.
Det var enten et meget velforberedt mord
med glimrende retsteknisk støtte,
som om åsteds-rengøringsfolkene kom ind lige efter skytten.
Det er næsten som at medbringe ballistikeksperten
og retsmedicineren til åstedet for at rense stedet.
KRIMINALPOLITI LEDER AF STATENS SIKKERHEDSENHED
Det ser sådan ud, når man ikke finder noget.
Det var enten en meget professionel forbryder eller gruppe,
eller også var det hele iscenesat.
TYSKLAND
EN ORIGINAL DOKUMENTARSERIE FRA NETFLIX
Det tyske rige…
Ingen har i sinde at bygge en mur.
Vest- og Østtyskland - en splittet nation.
Fællesskab og retfærdighed og frihed…
Rote Armee Fraktion.
…syge angreb fra umenneskelige terrorister.
...fædreland.
Opstået af ruiner
Riv muren ned!
Vores fædreland genforenet.
Blomstre, tyske fædreland
ROHWEDDER EN PERFEKT FORBRYDELSE
OFFER
Detlev Karsten Rohwedder, en mand med store planer
som leder af magtfulde og kontroversielle Treuhand.
For at lære ham bedre at kende
kan vores leg "afslut sætningen" måske hjælpe.
Første halvdel er: De, der vil redde job for enhver pris…
…vil nok ødelægge dem frem for at skabe nye.
I forretningsverden er grusomhed…
...afgørende.
Men den skal pakkes lidt ind, så det ikke gør ondt.
For mig er Helmut Kohls tempo på vej mod tysk enhed…
…forbløffende, men rigtig.
"En drøm er blevet til virkelighed," siger nu alle tyskernes kansler.
Ved midnat er den tyske enhed trådt i kraft.
Hundredtusinder fejrer genforeningen i Berlin.
SEKS MÅNEDER
FØR MORDET
Jeg mødte Rohwedder før genforeningen i Rigsdagen.
Jeg talte med ham om...
STATSSEKRETÆR
...hvordan han så fremtiden.
Han sagde: "Det er uden tvivl svært,
men, hr. Ludwig, jeg har besøgt firmaerne og talt med folkene der.
Jeg er overbevist om, at der er nok substans til at få det til at fungere.
Vi får det gjort. Farvel." Og så forsvandt han i mængden.
Det var en time eller en halv time før midnat. Jeg husker det tydeligt.
Unge idrætsfolk fra det tidligere delte Berlin
hejser det tyske flag foran Rigsdagen.
Frihedsklokken ringer i en ny æra af tysk historie.
Der var ikke kun én stemning i hele DDR.
Nogle sagde: "Vi vil have genforeningen."
Og andre sagde: "Vi byggede ikke dette land i 40 år…
ØKONOMIMINISTER I DDR
…for at lade det løbe ned i afløbet og lade andre tilrane sig det."
…for det tyske fædreland
Det foruroligende var denne store tro på Helmut Kohl
i hans løfter om blomstrende landskaber og fællesskab.
Jeg tænkte altid: "Er I skøre? Det er jeres chance for at gå en anden vej."
Indtil da havde vi et håb om at indlede en "tredje vej"
mellem DDR-socialisme og vesttysk kapitalisme.
Men på det tidspunkt var det et land med en eufori for kapitalisme.
Enighed og ret og frihed For det tyske fædreland
Kære medborgere, om få timer bliver en drøm til virkelighed.
Efter mere end 40 bitre år med opdeling
er Tyskland, vores fædreland, genforenet.
Med vores sociale markedsøkonomiske politik
vil de tidligere østtyske stater Brandenburg,
Mecklenburg-Vorpommern,
Sachsen, Sachsen-Anhalt
og Thüringen om få år være blomstrende landskaber.
Den 3. oktober
var der også en stor demonstration, der hed "Tyskland, hold kæft",
mod genforeningen med 20.000-30.000 deltagere.
Blandt dem var der en masse vestberlinske betjente,
der foldede sig ud for første gang i Østberlin.
Det værste scenarie for mig var genforeningen.
Jeg kunne lide reformerne. Murens fald var unødvendigt…
KEYBOARDSPILLER
…men til sidst fandt jeg det godt.
Det, der virkelig chokerede mig, var genforeningen.
Pludselig blev et land presset ned over os,
og det var ikke dem, vi var eller ville være.
Jeg ville ikke være borger i Vesttyskland. Du godeste!
Jeg kunne ikke lide deres samfund. Det kan jeg stadig ikke.
Jeg kan ikke lide, hvordan mange ting håndteres.
Ejerskab, ejendom,
hvordan vi blev pålagt deres love, som vi ikke ønskede.
Indkøbscentret er overfyldt.
Hav venligst forståelse for, at adgang kun kan ske i grupper.
Skub venligst ikke. Se, hvordan folk foran står i kø.
Har ting forandret sig?
Ja, fremtiden er blevet mere usikker.
-Ja. -På arbejdet og alt det.
Det hele skete alt for hurtigt.
Jeg ved ikke, hvad du vil høre.
Du ved jo, hvilke problemer vi har her, ikke?
Må jeg spørge, hvad der har ændret sig?
Treuhand bliver ved med at knuse firmaer og gøre folk arbejdsløse.
Alt bliver solgt, og så skal vi være lykkelige?
Man skal ikke glemme,
at der var rapporter om, at DDR ville være bankerot senest i 1991.
FINANSMINISTER
Der var ikke længere et marked for DDR's bilproduktion.
Der var ikke længere et marked for de store skibe i Stralsund og andre steder.
Der var ingen grund til at lade en virksomhed fortsætte,
hvis produkterne ikke kunne sælges.
Der skulle være et marked, som vi havde i Vesten.
Kontrasten mellem Øst og Vest…
Man kunne mærke det, når politikere fra Bonn kom.
Det var...
TREUHAND-DIREKTØR
...som Starship Enterprises ankomst.
Som en underlig kraft, der ankom.
Man kunne mærke, de ikke følte sig til rette.
De vidste ikke…
De blev nervøse, når de kom ind i Østtyskland.
Den fredelige stemning i Vesten, i ministeriet,
det plaskende springvand, de polerede gulve, stilheden...
Det var et andet land, et andet planetsystem.
Når man ankom til Treuhand-kontoret i Berlin,
hamrede arbejderne med stænger på biltaget.
Og vi står her foran bygningen…
TREUHAND-BUREAU
Folk tror, at vi er et mørkt, dystert, magtfuldt slot
her på Berlin Alexanderplatz.
Det er jeg ked af. Det er en stor misforståelse.
Jeg må arbejde vanvittigt hårdt og lever en hundeliv.
Jeg kommer om morgenen, når det er mørkt udenfor,
og jeg går hjem i aftenmørket til mit hotel og arbejder mere,
fanger de sidste minutters TV og går i seng.
FEM UGER
FØR MORDET
De fleste observatører forventede ikke en så dramatisk ende.
Arbejdsløsheden stiger dramatisk
med 700.000 civile tjenestemandsjob,
400.000 i landbrug,
550.000 i metal- og elindustrierne. Jeg kunne fortsætte.
Hvis der ikke er udsigt til en forbedring, frygter De så ikke for en ny revolution
-i det tidligere Østtyskland? -Altså…
For det første er vi kun lige kørt ind i tunnelen.
Nu skal vi køre lidt gennem tunnelen
uden at blive bange, og så dukker lyset op.
TREUHAND-NÆSTFORMAND
Jeg var bekymret over det voksende pres, men ikke over hans ro.
Han havde en god ro, og han var hårdfør. Han kunne tage imod slag og slå igen.
Politikere kunne gemme sig bag Treuhand på fin vis.
Og han var selvsagt en ideel syndebuk.
Hvis man læste aviserne dengang og så TV-dækningen,
var alle på krigsstien.
PRES PÅ TREUHAND STIGER
Det offentlige pres, herunder mediernes, var enormt.
HÅRD KRITIK AF TREUHAND
PÅ VEJ MOD BANKEROT
Stemningen var aggressiv. Det måtte få konsekvenser på et tidspunkt.
Hvor er Deres personlige smertetærskel,
hvor De siger: "Jeg vil ikke længere lege med?"
Jeg er ret immun over for smerte. Det skal være meget slemme,
urimelige krav, som ingen af jer ville acceptere.
Man kan sige, at alt her er urimeligt. Alt er uorganiseret og…
...farligt og dramatisk.
Kort før julen 1990 opsøgte Rohwedder mig
i finansministeriet.
Han sagde, han ville stoppe.
Jeg tryglede ham om at blive.
Helmut Kohl tryglede ham også om at blive og sagde: "Vi har brug for dig."
Jeg prøvede...
...at få ham til at blive.
Jeg tænker stadig på vores snak dengang. Det er et levende minde.
Jeg sagde til Rohwedders børn:
"Havde jeg ikke bønfaldt jeres far om at blive,
kunne han stadig være i live."
Jeg må leve med den tanke, men…
...det var det rette at gøre
at bede ham, den bedste mand til jobbet, om at fortsætte
til fordel for Tysklands store sag.
Jeg kan nok bare sige,
at det er vigtigt at lade folk vide,
at den fase, vi gennemgår nu…
-Hr. Rohwedder... -...har en ende.
Vi har 40 eller 50% arbejdsløshed, hr. Rohwedder.
Det tal har vi aldrig haft i Tyskland.
Ikke engang under Depressionen eller lige før Hitler fik magten.
Det bekymrer mig, at presset på Dem og Treuhand bliver intenst.
SEKS DAGE
FØR MORDET
De traditionelle mandagsdemonstrationer
er igen begyndt at dominere det politiske landskab i Østtyskland.
Mange tusinder mødtes igen i dag
for at fokusere på de økonomiske kvaler i Østtyskland.
Der deltog tilsyneladende 100.000.
Et stort antal betjente fra både Bayern og Hessen
blokerede adgangen til regeringsbygningerne.
Fra marts 1991 deltog jeg jævnligt.
Jeg holdt aftenerne fri og deltog i mandagsdemonstrationerne, og…
...der var meget vrede.
Der var meget vrede fra dem, der så at sige
blev smidt ud som de første.
Vi siger nej til Treuhand-politikken,
der håner "tilliden" i dens navn.
Vi siger nej til en politik,
der sælger firmaer uden at tænke på folk.
Noget voksede.
I marts 1991 tog en ny folkebevægelse,
måske endda en arbejderbevægelse, form på gaderne.
Råbene fra Leipzig kunne høres højt og tydeligt igen i dag.
Mange bannere krævede, af kansler Kohl trak sig og udskrev valg.
Vi er folket,
og vi kræver et nyt valg!
Mandagsdemonstrationerne lever igen.
Farlig, social dynamit har hobet sig op. Det er åbenlyst.
Mange tidligere DDR-borgere mister såvel job som håb.
Nyt valg!
Kansler Kohl kaldte rygterne om et nyt valg absurde.
I aften fyldte de igen gaderne trods det iskolde vejr.
De vil fortsætte hver mandag, indtil deres krav er accepteret.
Tingene løb sammen, og jeg tror, det skabte angst.
Det gav Kohl-regeringen en enorm angst.
Treuhand var selvsagt også en lynafleder.
Var al vreden blevet sluppet fri i Bonn, ville Bonn næppe eksistere i dag.
Vi har ingen erfaring med at genforene Tyskland.
Jeg håber aldrig, at en tysk regering igen skal udvise erfaring på det område.
Vi skal træffe valg hele tiden, og vi begår fejl. Også jeg.
Hver dag er titusindvis af arbejdsløse demonstranter
ude på gaderne i det tidligere DDR, og tallet vokser.
Er det ikke en endnu sværere situation?
MORDNAT
Uanset hvem morderne var,
så tror jeg, der kan være en større forbindelse.
Som politisk tænkende kriminalefterforsker spørger jeg altid mig selv:
"Hvem gavnede det? Hvem gavner det?"
Adskillige scenarier er plausible.
Også af politisk karakter.
Som et eksempel har hypotesen om en tredje RAF-generation
aldrig overbevist mig.
Det kan være sandt, men ikke nødvendigvis.
Andre gerningsmænd kunne have gjort det, men jeg ville nok udelukke RAF.
Jeg tvivlede aldrig på, at det var RAF.
Det stod klart for mig,
at de havde det politiske ansvar, og at de udførte mordet.
Jeg var aldrig i tvivl.
FORFATNINGSFORSVAR CHEFDETEKTIV
Jeg har aldrig ændret min vurdering af attentatet.
Jeg er overbevist om, at det blev udført af tidligere Stasi-medlemmer,
og at det var et hævndrab.
Det kan godt have været forbundet med Stasi
for at få den østtyske arbejderklasse til at trodse Vesten.
Og et tredje scenarie kunne være,
at Vesten iscenesatte mordet ved at hyre lejemordere.
Filer forsvinder jo ikke igen og igen uden grund.
Statsinteresse, nødvendig hemmelighed, beskyttelse af meddelere er grunde,
der ofte bruges som undskyldninger,
så almenheden ikke kan tjekke ting.
Alene det faktum virker selvsagt mistænkeligt.
Jeg vil påstå, at kriminalpolitiet og rigsanklageren
er meget tættere på at opklare Rohwedder-forbrydelsen,
end vi alle tror.
Jeg har haft mange forespørgsler.
Jeg fik kun uklare svar. "Vi efterforsker i alle retninger."
Når nogen taler sådan, skjuler de noget.
De har en løsning, men vil ikke sige det, fordi løsningen måske kan afsløre noget,
der vil ryste republikken i dens grundvold.
Nu er der et spor.
Efterforskerne fandt hår på åstedet dengang.
Ved hjælp af ny teknologi kan de nu se,
at et af dem stammer fra den påståede terrorist Wolfgang Grams.
Da mordet på Rohwedder fandt sted,
kunne vi ikke håndtere tilfældige hår.
Dengang kunne vi kun foretage DNA-analyser af hår…
KRIMINALPOLITI KOMMUNIKATIONSCHEF
…der var trukket ud og stadig havde rødder og cellemateriale.
At køre prøver på såkaldt telogenhår, tabt hår uden rødder,
var først muligt meget senere.
Vi brugte det og kunne fastslå, at det var Grams' hår.
Det kunne selvsagt være ægte hår, Grams' hår.
Men kom de virkelig derhen på naturlig vis eller på en anden måde?
De spørgsmål er ikke blevet besvaret.
KONTORET FOR BESKYTTELSE AF FORFATNINGEN CHEFEVALUATOR
Hvis man vil betragte spor af Grams' DNA som bekræftelse,
så er det tydeligt, at Grams var involveret i mordet.
Men hvordan og hvornår han efterlod sin DNA,
forbliver ubesvaret indtil videre, men han var en ledende figur dengang.
Fra 1990 til 1992 var jeg chef for statens sikkerhedsenhed
med ansvar for det tidligere DDR-område.
I foråret 1991
kunne jeg have arresteret Grams og hans kollega.
Dengang havde vores kontor,
antiterrorenheden,
fået informationer fra Thüringen om,
at de to personer gemte sig der.
Jeg sendte en af mine ansatte til Thüringen for at efterforske og,
afhængigt af omstændighederne, arrestere dem.
Han blev sendt væk under et påskud.
Jeg havde så en telefonsamtale med kriminalpolitiet,
hvor jeg fik besked på, at de ville tage sig af sagen alene.
Vi skulle ikke gribe ind.
Godaften, mine damer og herrer.
Ved en skudveksling med to højtstående RAF-medlemmer
i eftermiddag i Bad Kleinen i Mecklenburg-Vorpommern
blev den påståede terrorist Wolfgang Grams skudt.
Vi havde informationer
fra kontoret for forfatningsbeskyttelse i Rheinland-Pfalz,
hvor de havde formået
at infiltrere RAF på ledelsesniveau.
Jeg etablerede straks en specialenhed
og fik vores indsatshold
til at lukke området rundt om Bad Kleinen-togstationen.
Bad Kleinen var et højdepunkt for efterretningstjenesten.
For første gang i 20 år
havde de fået en menneskelig kilde placeret
i en terrororganisation.
Vi var i telefonen på mit kontor i kriminalpolitiet
sammen med min stedfortræder og rigsanklageren.
Der var medhør på, så alle hørte det:
"Missionen fuldført. Der er sårede personer.
Målet…
Målet åbnede ild."
Et medlem af den særlige grænsebeskyttelsesenhed 9
blev også dødeligt såret.
Så fik vi at vide, at vores kollega døde,
og at Grams blev ført væk og også var død.
Så ved 20-tiden den aften stod det klart,
at missionen var mislykket.
Omstændighederne vedrørende
den påståede RAF-terrorist Grams' død i søndags er stadig uklare.
Efter begivenhederne i Bad Kleinen havde jeg en fornemmelse,
og det hele virkede underligt.
Jeg troede, de vidste, hvor de var,
og de var villige til at acceptere, at en eller to ville dø den dag.
Detaljerne om operationen på Bad Kleinen-stationen
blev mere forvirrende i dag.
Ikke alle beviser på stedet for operationen er sikret endnu.
Det er stadig uklart, hvor mange skud der blev affyret.
Der var vores skandale.
Søndagen efter udkom Spiegel, der talte om "dødsskuddet".
DØDSSKUDDET TERRORISTJAGT GIK GALT
Jeg vidste, at det nu også var en PR-katastrofe.
Medierne ville angribe os.
Den søndag besøgte jeg indenrigsministeren,
og han trådte tilbage.
Så begyndte jeg selv at tvivle på, hvad der skete den dag.
Jeg var selv i tvivl.
Hr. Seiters tog det politiske ansvar for fejlene
og trådte overaskende tilbage.
Rigsanklager von Stahl bliver afskediget.
Efter rækken af fejl i Grams-sagen…
Jeg kan ikke huske andre sager,
der førte til, at otte-ti politikere og højtstående embedsmænd
blev tvunget på pension
som følge af en politioperation.
Det var en konkurserklæring for hele sikkerhedsinstitutionen.
Ti dage efter Bad Kleinen-operationen er det stadig uklart,
hvem og hvilket våben der skød den påståede RAF-terrorist Wolfgang Grams.
Efter obduktionen af den påståede RAF-terrorist Grams
melder bladet Spiegel om flere fejl,
der vanskeliggør forsøg på at afklare omstændighederne ved dødsfaldet.
Grams' lig blev angiveligt grundigt vasket, så blodrester forsvandt.
Efterforskerne i Schwerin mangler stadig vigtige beviser
for at kunne fastslå dødsårsagen.
Det, der skete i hele efterforskningen, var virkelig Murphys lov.
Bare et eksempel...
Der blev sendt beviser til Zürichs politi i Schweiz,
fordi vi ville have en objektiv efterforskning.
Så schweizerne analyserede Grams' jakke for skudrester.
Resultatet var, at Grams' jakke forsvandt i Zürich-instituttet
uden at blive fundet igen.
Så for en,
der er skeptisk over for politiet og retsvæsenet,
må det have set ud, som om noget blev skjult.
Der var noget galt.
Denne mentale programmering om at begå selvmord i håbløse situationer
var udbredt blandt politiske personer.
Hvorfor kunne han ikke have begået selvmord med en pistol?
Jeg kan kalde det en coverup-forbrydelse,
for sikkerhedsmyndighederne har endnu ikke været i stand til
at besvare de åbne spørgsmål eller opklare de uopklarede mord,
og de virker ikke længere interesseret i at opklare dem.
Så når jeg ser på Rohwedder-sagen, er jeg ikke langt fra
at kalde mordet på Grams en coverup-forbrydelse.
Det skræmmende ved denne situation er,
at mangel på tydelig information eller præcis information
skabte det indtryk
blandt almenheden, at der er tvivlsomme handlinger i denne stat.
Tilbageholdt kontoret for beskyttelse af forfatningen information fra os?
Det kan jeg næsten stå inde for!
Det bekymrer mig,
at sikkerhedsinstitutionerne
har udviklet deres eget liv,
der kan blive farligt for vores demokrati, mine damer og herrer.
AMBULANCE
Da Rohwedder blev skudt, kæmpede jeg med mig selv.
Jeg tænkte:
"Hop på et fly, og forlad Tyskland, for der bliver borgerkrig.
De angriber hinanden og skyder hinandens ledere."
Det var uklart. Var det bare begyndelsen? Ingen vidste, hvad der ville ske.
SYV DAGE
EFTER MORDET
Kære kolleger,
der var modstridende udsagn i medierne
om vores demonstration i dag.
Vi overvejede faktisk længe,
om vi skulle holde denne mandagsdemonstration.
Politikere lagde et voldsomt pres på denne demonstration.
LEIPZIG OPERA
Det blev officielt erklæret... Jeg ved ikke, om det var indenrigsministeren
eller kansler Kohl selv.
Så holdt de et minuts stilhed.
Vi føler med mordofrets familie
og husker Detlev Karsten Rohwedder i stilhed.
Et minuts stilhed!
Den voksende arbejderbevægelse faldt fra hinanden.
Det var vist den sidste.
Det er tænkeligt, at der er magtfulde kræfter i Tyskland,
en form for dyb stat.
Det gøres selvsagt ikke officielt af staten,
men af personer i inderkredsen, der kan trække i trådene.
Det kan altså være blevet planlagt af Vesten
at dræbe Treuhand-chefen for at bevise, at Treuhand gør det rigtige,
og samtidig undergrave Øst-tilhængerne, der var imod Treuhand.
For at sige: "Jeres samfundskoncept fører til død."
Allerede i næste uge offentliggøres det, hvem der afløser Rohwedder
som leder af Treuhand,
sagde finansminister Theo Waigel i dag.
CDU-politikeren Birgit Breuel er Treuhands nye formand.
Så kom fru Breuel ind
og satte ekstrem fokus på markedsøkonomi.
Før det havde vi ikke privatiseret meget.
Med Rohwedder i spidsen fokuserede vi på omlægning og ikke salg af firmaer.
Og så kom Breuel med sit klare fokus på privat ejerskab og privatisering.
Så kom Treuhand op i fart.
Hr. Rohwedder var en iværksætter, der var meget engageret.
Vi fortsætter arbejdet i hans ånd.
Vi er målrettede. Det betyder hurtige privatiseringer.
Fru Breuel afholdte en pressekonference.
Waigel var der den dag, men det var tilfældigt.
Han besøgte kun Treuhand en gang som minister. Det siger en del.
En gang.
I den situation virkede han som en meget kold,
forstyrret vesttysk politiker.
Som om han tænkte: "De skød heldigvis min underordnede og ikke mig."
Noget i den stil.
Sådan virkede han for en ung person, der arbejdede der.
Og så fru Breuel?
Det sædvanlige.
Godaften. Med en officiel ceremoni sagde den tyske almenhed i dag
farvel til den myrdede Treuhand-formand, Detlev Karsten Rohwedder.
Mindegudstjenesten i Berlins koncertsal
havde deltagelse af 1.300 førende repræsentanter fra erhvervslivet,
kultur, kirke og politik.
Hans kone er stadig på hospitalet med skudsår.
Forbundspræsidenten roste Rohwedder for at være en pioner for tysk enhed.
Han kom fra både Øst og Vest.
Han mente ikke, at der er væsentlige forskelle
mellem øst- og vesttyskere,
men han forstod den store materielle og menneskelige byrde,
der var blevet påtvunget vores landsmænd i det tidligere DDR.
Detlev Rohwedder tjente i sandhed folket.
Ja, meget bevægende.
Politik har evnen til at ære folk, som de har gjort her,
med en meget god og stor gestus.
Men den daglige politik er meget anderledes,
og når nogen skal ud
eller erstattes,
så er politik ligeglad.
Han bidrog med hele sit omdømme og hele sig selv.
Men han vidste også alt om politik.
Og politik elsker at jage folk.
Han betalte for det med sit liv.
Han var stolt over, at han blev bedt om at hjælpe.
Dette land, der var blevet brutalt splittet,
alle de menneskelige forhold…
At gøre det til ét Tyskland igen
var en hjertesag for ham.
MORDET PÅ DETLEV KARSTEN ROHWEDDER ER STADIG UOPKLARET.
TREUHAND PRIVATISEREDE ALLE DDR'S AKTIVER
94% AF FIRMAERNE BLEV OVERTAGET AF VESTTYSKE ELLER INTERNATIONALE INVESTORER.
Jeg ved selvsagt intet om detaljerne og historien, men…
...jeg er ret sikker på, vi kan gøre det pænt.
SEKS PROCENT FORBLEV HOS FOLKET I ØSTTYSKLAND.
Tekster af: Claus Christophersen